CELEX: 52021PC0569
Language: fi
Date: 2021-12-22
Title: Ehdotus NEUVOSTON ASETUS vuosia 2021–2027 koskevan monivuotisen rahoituskehyksen vahvistamisesta annetun asetuksen (EU, Euratom) 2020/2093 muuttamisesta

EUROOPAN KOMISSIO
            Bryssel 22.12.2021
            COM(2021) 569 final
            2021/0429(APP)
            
            Ehdotus
            NEUVOSTON ASETUS
            vuosia 2021–2027 koskevan monivuotisen rahoituskehyksen vahvistamisesta annetun asetuksen (EU, Euratom) 2020/2093 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               1.1.Sosiaalisesti oikeudenmukaisen vihreän siirtymän tukeminen
            
            
               
                  Heinäkuun 14. päivänä 2021 esitetyllä 55-valmiuspaketilla on tarkoitus saada aikaan perustavanlaatuinen muutos, jota tarvitaan kaikkialla EU:n taloudessa, yhteiskunnassa ja teollisuudessa.
               
               
                  Osana pakettia ehdotettu rakennuksia ja tieliikennettä koskevan uuden päästökauppajärjestelmän käyttöönotto on tärkeä osa EU:n toimia kunnianhimoisten ilmastotavoitteiden saavuttamiseksi. Uudella järjestelmällä on tarkoitus osaltaan puuttua mahdollisimman kustannustehokkaasti siihen, että päästöjen vähentäminen näillä aloilla on tähän mennessä ollut puutteellista. Lisäksi sen käyttöönotolla edistetään uusien omien varojen ottamista unionin talousarvioon. Näillä aloilla tarvittavilla mukautuksilla odotetaan kuitenkin olevan lyhyellä aikavälillä suora vaikutus haavoittuviin kotitalouksiin ja mikroyrityksiin kaikkialla EU:ssa, mikäli ne ovat riippuvaisia hiili-intensiivisistä liikenne- ja lämmitysmuodoista. Auttaakseen käsittelemään näitä sosiaalisia vaikutuksia komissio on esittänyt uuden aloitteen – sosiaalisen ilmastorahaston
                     1
                  .
               
            
            
               1.2. Uusien omien varojen käyttöönotto EU:n talousarviota varten
            
            
               
                  Komissio antoi 16. joulukuuta 2020 tehdyn toimielinten välisen sopimuksen
                     2
                   yhteydessä hyväksytyssä etenemissuunnitelmassa sitoumuksen, jonka mukaan se ehdottaa omia varoja koskevan päätöksen
                     3
                   muuttamista siten, että EU:n talousarviota varten otetaan käyttöön seuraavat uudet omat varat:
               
            
            
               –osuus tuloista, jotka saadaan päästökauppadirektiivin
                  4
                nojalla. Komissio on ehdottanut direktiivin muuttamista
                  5
               ;
            
            
               –osuus tuloista, jotka saadaan hiilirajamekanismista
                  6
               ;
            
            
               –yhdenmukaisen verokannan soveltaminen siihen osuuteen monikansallisten yritysten jäännösvoitoista, joka on kohdennettu jäsenvaltioille [verotusoikeuksien uudelleenjakoa koskevan maailmanlaajuisen sopimuksen täytäntöönpanosta annetun direktiivin mukaisesti].
            
            
               Eurooppa-neuvosto totesi 21. heinäkuuta 2020 antamissaan päätelmissä, että vuoden 2021 jälkeen käyttöön otettavista uusista omista varoista saatavat tulot olisi käytettävä NextGenerationEU-välineen puitteissa otettujen lainojen takaisinmaksuun. Lisäksi se pyysi komissiota ”ehdottamaan monivuotisen rahoituskehyksen tarkistamista hyvissä ajoin tätä varten”
                  7
               .
            
            
               Euroopan parlamentti, neuvosto ja komissio sopivat 16. joulukuuta 2020 hyväksytyssä toimielinten välisessä sopimuksessa, että kyseisten Euroopan unionin elpymisvälineen (NextGenerationEU) mukaisiin menoihin käytettävien varojen pääoman takaisinmaksu ja siihen liittyvät korot on rahoitettava unionin yleisestä talousarviosta, myös riittävistä tuotoista, jotka saadaan vuoden 2021 jälkeen käyttöön otettavista uusista omista varoista. Lisäksi toimielimet tunnustivat Euroopan unionin elpymisvälineeseen liittyvän viitekehyksen tärkeyden ja totesivat, että ”Euroopan unionin elpymisvälineen takaisinmaksuun liittyvät unionin talousarviosta maksettavat menot eivät saisi johtaa ohjelmiin liittyvien menojen tai investointivälineiden varojen perusteettomaan vähentämiseen monivuotisessa rahoituskehyksessä”. Toimielinten välisen sopimuksen mukaan on myös ”suotavaa lieventää jäsenvaltioille aiheutuvia BKTL:oon perustuvien omien varojen lisäyksiä”
                  8
               . 
            
            
               Nyt ehdotetut uudet omat varat on tarkoitus ottaa käyttöön vuoteen 2023 mennessä.
            
            
               1.3.Ehdotuksen perustelut ja tavoitteet
            
            
               Komissio ehdottaa 17. joulukuuta 2020 annetun neuvoston asetuksen (EU, Euratom) 2020/2093
                  9
                kohdennettua tarkistamista seuraavia tarkoituksia varten:
            
            
               
                  –monivuotisen rahoituskehyksen enimmäismäärien korottaminen ehdotetun sosiaalisen ilmastorahaston rahoittamiseksi;
               
               
                  –monivuotisen rahoituskehyksen enimmäismäärien automaattisen mukauttamisen käyttöönotto uusien omien varojen pohjalta, jotta voidaan käynnistää NextGenerationEU-välineen puitteissa otettujen lainojen takaisinmaksu.
               
            
            
               2.EHDOTUKSEN OIKEUDELLINEN SISÄLTÖ
            
            
               2.1.Monivuotisessa rahoituskehyksessä vahvistettujen menojen enimmäismäärien korottaminen sosiaalista ilmastorahastoa varten
            
         
         
            
               Komissio on osana 55-valmiuspakettia ehdottanut sosiaalisen ilmastorahaston perustamista. Rahaston avulla on tarkoitus puuttua rakennuksia ja tieliikennettä koskevasta päästökaupasta aiheutuviin sosiaalisiin vaikutuksiin. Rahastosta on tarkoitus tarjota jäsenvaltioille rahoitusta, jotta ne voivat tukea energiatehokkuuteen, uusiin lämmitys- ja jäähdytysjärjestelmiin ja puhtaampaan liikkuvuuteen liittyviä toimenpiteitä ja investointeja. Lisäksi rahastosta voidaan myöntää väliaikaista suoraa tulotukea.
            
            
               Rahaston toimet kohdennetaan sellaisiin haavoittuviin kotitalouksiin, haavoittuviin liikenteen käyttäjiin ja haavoittuviin mikroyrityksiin, joihin uusi tieliikenteen ja rakennusten päästökauppajärjestelmä vaikuttaa.
            
            
               Rahasto rahoitetaan monivuotisen rahoituskehyksen otsakkeesta 3 ”Luonnonvarat ja ympäristö” ja vuotuisesta budjettinimikkeistöstä osana klusteria ”Ympäristö- ja ilmastotoimet”.
            
            
               Sen vuoksi 17. joulukuuta 2020 annetun neuvoston asetuksen (EU, Euratom) 2020/2093
                  10
                liite I olisi korvattava tämän ehdotuksen liitteellä.
            
            
               2.2.Uusiin omiin varoihin perustuva erityinen vuosittainen mukautus
            
            
               
                  Komissio ehdottaa NextGenerationEU-välineen puitteissa otettujen lainojen takaisinmaksun mahdollistamiseksi mekanismia, jolla monivuotisen rahoituskehyksen enimmäismääriä voidaan mukauttaa automaattisesti.
               
               
                  Mukautusmekanismi, jota ehdotetaan monivuotisen rahoituskehyksen vahvistamisesta annetun asetuksen uudessa 4 a artiklassa, on sisällöltään seuraavanlainen:
               
            
            
               –monivuotisen rahoituskehyksen alaotsakkeen 2b maksusitoumusmäärärahojen enimmäismäärään ja maksumäärärahojen enimmäismäärään tehdään vuosittain mukautus, jonka määrä vastaa edellisenä vuonna kerätyistä uusista omista varoista tosiasiallisesti saatavia tuloja, sellaisina kuin ne on kirjattu komission alustavaan tilinpäätökseen varainhoitoasetuksen 245 artiklan 3 kohdan mukaisesti;
            
            
               –vuotuista mukautusta koskeva mekanismi toteutetaan vuodesta 2024 alkaen olettaen, että uudet omat varat otetaan käyttöön suunnitellusti 1. tammikuuta 2023 mennessä;
            
            
               –mukautuksen enimmäismääräksi vahvistetaan 15 miljardia euroa vuodessa vuoden 2018 hintoina. Vuoden 2027 osalta mukautuksen määrää vähennetään 8 miljardilla eurolla (vuoden 2018 hintoina);
            
            
               –komissio ilmoittaa mukautuksesta Euroopan parlamentille ja neuvostolle pian alustavan tilinpäätöksen hyväksymisen jälkeen ja joka tapauksessa huhtikuun puoliväliin mennessä.
            
            
               Yhteensä 15 miljardin euron määrä vastaa lineaarista takaisinmaksuprofiilia unionin talousarviosta, kun on kyse tuesta, jota ei makseta takaisin ja joka perustuu NextGenerationEU-välinettä koskevaan komission liikkeeseenlaskusuunnitelmaan, maturiteettirakenne mukaan luettuna.
            
            
               Kiinteä 8 miljardin euron määrä, joka vähennetään mukautuksen laskennan yhteydessä vuonna 2027, vastaa sosiaalisen ilmastorahaston keskimääräisiä vuotuisia menoja jaksolla, joka alkaa vuonna 2026, jolloin tieliikenteen ja rakennusten päästökauppajärjestelmästä alkaa kertyä tuloja, ja päättyy vuonna 2032.
            
            
               Tätä maksumäärärahojen enimmäismäärään tehtävää erityistä vuosittaista mukautusta ei oteta huomioon laskettaessa monivuotisen rahoituskehyksen vahvistamisesta annetun asetuksen 11 artiklan 3 kohdassa tarkoitettuja, yhden ainoan liikkumavaravälineen maksumäärärahojen enimmäismäärän vuosittaisten mukautusten enimmäismääriä.
            
            
               Uusiin omiin varoihin perustuvan mukautusmekanismin ohella tehdään lisätalousarvioesitys, jotta voidaan tehdä tarvittavat lisäykset menopuolen budjettikohtiin sen vuoden talousarviossa, jona mekanismia sovelletaan.
            
            
               3.TALOUSARVIOVAIKUTUKSET
            
            
               Uusiin omiin varoihin perustuvan erityisen vuosittaisen mukautuksen talousarviovaikutukset tulevat voimaan vuodesta 2024 alkaen. Määrä vastaa edellisenä vuonna kerätyistä uusista omista varoista saatavien tulojen tosiasiallista määrää, sellaisena kuin se on kirjattu alustavaan tilinpäätökseen, ja se on enintään 15 miljardia euroa vuodessa vuoden 2018 hintoina. Vuonna 2027 mukautuksen laskentaan sisältyy kiinteä 8 miljardin euron vähennys (vuoden 2018 hintoina).
            
            
               Sosiaalisen ilmastorahaston osalta komissio ehdottaa, että otsakkeen 3 ”Luonnonvarat ja ympäristö” maksusitoumusmäärärahojen enimmäismäärää korotetaan 2 176 miljoonalla eurolla vuonna 2025, 9 132 miljoonalla eurolla vuonna 2026 ja 8 786 miljoonalla eurolla vuonna 2027 (vuoden 2018 hintoina).
            
            
               Ehdotetut maksusitoumusmäärärahojen enimmäismäärien korotukset kasvattavat maksumäärärahatarpeita. Sen vuoksi komissio ehdottaa, että maksumäärärahojen enimmäismäärää tarkistetaan vuoden 2025 osalta 2 176 miljoonalla eurolla, vuoden 2026 osalta 9 132 miljoonalla eurolla ja vuoden 2027 osalta 8 786 miljoonalla eurolla (vuoden 2018 hintoina).
            
            
               2021/0429 (APP)
            
         
         
            
               Ehdotus
            
            
               NEUVOSTON ASETUS
            
            
               vuosia 2021–2027 koskevan monivuotisen rahoituskehyksen vahvistamisesta annetun asetuksen (EU, Euratom) 2020/2093 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 312 artiklan,
            
            
               ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän
                  11
               ,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               (1)Euroopan parlamentin, Euroopan unionin neuvoston ja Euroopan komission välinen toimielinten sopimus talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi,
                  12
                hyväksyttiin 16 päivänä joulukuuta 2020, ja Euroopan parlamentti, neuvosto ja komissio sitoutuivat kyseisen sopimuksen puitteissa toteuttamaan etenemissuunnitelman uusien omien varojen käyttöönottamista varten vuosien 2021–2027 monivuotisen rahoituskehyksen voimassaoloaikana ja sopivat pyrkivänsä siihen, että otetaan käyttöön riittävät uudet omat varat odotettuja NextGenerationEU-välineen takaisinmaksuun liittyviä menoja vastaavan määrän kattamiseksi.
            
            
               (2)On asianmukaista vahvistaa mekanismi, joka mahdollistaa NextGenerationEU-välineen rahoituskustannusten takaisinmaksun monivuotisen rahoituskehyksen voimassaoloaikana vuosina 2024–2027 ja jonka määrät vastaavat neuvoston päätöksen (EU, Euratom) 2020/2053
                  13
               , jäljempänä ’omia varoja koskeva päätös’, mukaisesti kerättäviä ja alustavaan tilinpäätökseen kirjattavia uusia omia varoja ilman, että vähennetään unionin ohjelmien menoja.
            
            
               (3)Rakennuksia ja tieliikennettä koskevan EU:n päästökauppajärjestelmän käyttöönotto Euroopan parlamentin ja neuvoston direktiivin 2003/87/EY
                  14
                mukaisesti saattaa lyhyellä aikavälillä aiheuttaa sosiaalisia vaikutuksia. Tämän haasteen ratkaisemiseksi on Euroopan parlamentin ja neuvoston asetuksella (EU) [XXX]
                  15
                perustettu sosiaalinen ilmastorahasto, joka on tarkoitus rahoittaa unionin yleisestä talousarviosta monivuotisen rahoituskehyksen puitteissa. Otsakkeen 3 ”Luonnonvarat ja ympäristö” maksusitoumusmäärärahojen enimmäismääriä ja maksumäärärahojen enimmäismääriä olisi sen vuoksi mukautettava vuosien 2025, 2026 ja 2027 osalta.
            
            
               (4)Sen vuoksi asetusta (EU, Euratom) 2020/2093 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU, Euratom) 2020/2093 seuraavasti:
            
            
               (1)Korvataan 4 artiklan 4 kohta seuraavasti:
            
            
               ”4. Muita kyseessä olevaa vuotta koskevia teknisiä mukautuksia ei tehdä varainhoitovuoden aikana eikä sitä seuraavina vuosina jälkikäteen tehtävinä korjauksina, sanotun kuitenkaan rajoittamatta 4 a, 6 ja 7 artiklan soveltamista.”
            
         
         
            
               (2)Lisätään 4 a artikla seuraavasti:
            
            
               ”4 a artikla 
                  Uusiin omiin varoihin perustuva erityinen vuosittainen mukautus
            
            
               1.Sen jälkeen kun varainhoitovuoden n – 1 alustava tilinpäätös on toimitettu varainhoitoasetuksen 245 artiklan 3 kohdan mukaisesti, tehdään sekä alaotsakkeen 2b maksusitoumusmäärärahojen menojen enimmäismäärään että kuluvan vuoden maksumäärärahojen enimmäismäärään mukautus ylöspäin vuodesta 2024 alkaen.
            
            
               2.Tämä vuosittainen mukautus on suuruudeltaan seuraava:
            
            
               (a)vuosien 2024, 2025 ja 2026 osalta määrä, joka vastaa 1 kohdassa tarkoitettuun alustavaan tilinpäätökseen otettuja, omia varoja koskevan päätöksen 2 artiklan 1 kohdan e, f ja g alakohdassa tarkoitetuista varoista peräisin olevia tuloja;
            
            
               (b)vuoden 2027 osalta määrä, joka vastaa 1 kohdassa tarkoitettuun alustavaan tilinpäätökseen otettuja, omia varoja koskevan päätöksen 2 artiklan 1 kohdan e, f ja g alakohdassa tarkoitetuista varoista peräisin olevia tuloja, joista on vähennetty kiinteä 8 000 miljoonan euron määrä (vuoden 2018 hintoina).
            
            
               Ensimmäisessä alakohdassa tarkoitetut vuosittaiset mukautukset saavat olla enintään 15 000 miljoonaa euroa (vuoden 2018 hintoina) vuodessa vuosina 2024–2027.
            
            
               3.Komissio ilmoittaa 2 kohdassa tarkoitettujen vuosittaisten mukautusten tulokset Euroopan parlamentille ja neuvostolle 15 päivän kuluessa varainhoitovuoden n – 1 alustavan tilinpäätöksen toimittamisesta varainhoitoasetuksen 245 artiklan 3 kohdan mukaisesti.”
            
            
               (3)Korvataan 11 artiklan 3 kohdan toinen alakohta seuraavasti:
            
            
               ”Edellä 4 a artiklan 1 kohdassa ja 5 artiklan 2 kohdan toisessa alakohdassa tarkoitettuja ylöspäin mukautuksia vastaavat määrät muodostavat tämän kohdan ensimmäisessä alakohdassa tarkoitettujen enimmäismäärien lisäyksen.”
            
            
               (4)Korvataan liite I tämän asetuksen liitteellä.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Ehdotus Euroopan parlamentin ja neuvoston asetukseksi sosiaalisen ilmastorahaston perustamisesta, COM(2021)568 final, 14.7.2021.
               
               
                  
                     (2)
                  
                        Euroopan parlamentin, Euroopan unionin neuvoston ja Euroopan komission välinen toimielinten sopimus, tehty 16 päivänä joulukuuta 2020, talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, EUVL L 433I, 22.12.2020, s. 28.
               
               
                  
                     (3)
                  
                        COM(2021)570.
               
               
                  
                     (4)
                  
                        Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa, EUVL L 275, 25.10.2003, s. 32–46.
               
               
                  
                     (5)
                  
                        Ehdotus Euroopan parlamentin ja neuvoston direktiiviksi kasvihuonekaasujen päästöoikeuksien kaupan järjestelmän toteuttamisesta unionissa annetun Euroopan parlamentin ja neuvoston direktiivin 2003/87/EY, markkinavakausvarannon perustamisesta unionin kasvihuonekaasupäästöjen kauppajärjestelmään ja sen toiminnasta annetun päätöksen (EU) 2015/1814 sekä asetuksen (EU) 2015/757 muuttamisesta, COM(2021)551 final, 14.7.2021.
               
               
                  
                     (6)
                  
                        Ehdotus Euroopan parlamentin ja neuvoston asetukseksi hiilirajamekanismin perustamisesta, COM(2021)564, 14.7.2021.
               
               
                  
                     (7)
                  
                        Eurooppa-neuvoston päätelmät, 21. heinäkuuta 2020, A29 ja 150 kohta.
               
               
                  
                     (8)
                  
                        Liite II, johdanto, D ja E kohta.
               
               
                  
                     (9)
                  
                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta, EUVL L 433I, 22.12.2020, s. 11–22.
               
               
                  
                     (10)
                  
                        Sellaisena kuin se on viimeksi muutettuna neuvoston asetuksen (EU, Euratom) 2020/2093 säännösten nojalla. Tämän ehdotuksen liite perustuu vuosia 2021–2027 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) 2020/2093 4 artiklan mukaisesti monivuotiseen rahoituskehykseen tehtävään tekniseen mukautukseen vuodeksi 2022, COM(2021)365, 7. kesäkuuta 2021.
               
               
                  
                     (11)
                  
                        EUVL C […], […], s. […].
               
               
                  
                     (12)
                  
                        EUVL L 433I, 22.12.2020, s. 28.
               
               
                  
                     (13)
                  
                        Neuvoston päätös (EU, Euratom) 2020/2053, annettu 14 päivänä joulukuuta 2020, Euroopan unionin omien varojen järjestelmästä ja päätöksen 2014/335/EU, Euratom kumoamisesta (EUVL L 424, 15.12.2020, s. 1).
               
               
                  
                     (14)
                  
                        Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).
               
               
                  
                     (15)
                  
                        EUVL […], […], s. […].
               
            
      
    ---documentbreak--- 
      
         
               EUROOPAN KOMISSIO
            Bryssel 22.12.2021
            COM(2021) 569 final
            
            LIITE
            asiakirjaan
            Ehdotus neuvoston asetukseksi
            vuosia 2021–2027 koskevan monivuotisen rahoituskehyksen vahvistamisesta annetun asetuksen (EU, Euratom) 2020/2093 muuttamisesta
            
               
         
         
            
               LIITE
            
            
               ”LIITE I
            
            
               MONIVUOTINEN RAHOITUSKEHYS (EU-27)
            
            
                     
                        (milj. euroa, vuoden 2018 hintoina)
                     
                  
               
                     
                        MAKSUSITOUMUSMÄÄRÄRAHAT
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Yhteensä 
                        2021–2027
                     
                  
               
                     
                        1. Sisämarkkinat, innovointi ja digitaalitalous
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Koheesio, palautumiskyky ja arvot 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2a. Taloudellinen, sosiaalinen ja alueellinen koheesio
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2b. Palautumiskyky ja arvot
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Luonnonvarat ja ympäristö
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        josta: Markkinoihin liittyvät menot ja suorat tuet
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Muuttoliike ja rajaturvallisuus
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Turvallisuus ja puolustus
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Naapurialueet ja muu maailma
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. EU:n yleinen hallinto
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        josta: Toimielinten hallintomenot
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        MAKSUSITOUMUSMÄÄRÄRAHAT YHTEENSÄ
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        MAKSUMÄÄRÄRAHAT YHTEENSÄ
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652”